Auriac de Vendinèla
Auriac de Vendinèla (Auriac-sur-Vendinelle en francés) es una comuna lengadociana de Lauragués situada dins lo departament de la Nauta Garona e la region d', ancianament de Miègjorn-Pirenèus.

Geografia
Comuna de l'airal urban de Tolosa situada en Lauragués sus Vendinèla afluent de Giron a 34 km al sud-èst de Tolosa

Istòria
Pendent l'Ancian Regime, Auriac èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa, de la senescauciá de Lauragués. Le vocable de la glèisa es Senta Magdalena. Tanlèu 1790, Auriac èra del canton de Caramanh. Oficialament, Auriac venguèc Auriac-sur-Vendinelle  per  decret  del  22 de junh  1921 . En 2015, suprimiguèron le canton de Caramanh e Auriac passèc al canton de Revèl, largament espandit.

A l'interior de la comuna actuala, i aviá d'autras parròquias, que, coma Auriac, dependián totas de Tolosa per l'espiritual e qu'èran tanben de la senescauciá de Lauragués :
 Capuer (nom francés), comprene Capver, doncas probablament Capvèrn en occitan ; mès ont es Capvèrn ? es a se demandar se representa pas un autre biais de dire per Saint-Martin-de-Capver;
 Choples  (nom francés); la glèisa, annèxa del Cabanial es jol patronatge de Sent Estève o Estèfe ; Choples es al sud-èst d'Auriac, mès sembla que la glèisa a disparegut;
 Saint-Martial-[de-Lauragais] (nom francés, doncas probablament Sent o Sant Marçal de Lauragués); la glèisa, annèxa de La Salvetat de Lauragués, es jol patronatge de Sent Marçal ; Sent Marçal es al nòrd d'Auriac; 
 Saint-Martin-de-Capver (nom francés, doncas probablament Sent o Sant Martin de Capvèrn); la glèisa es jol patronatge de Sent Martin ; Sent Martin es al nòrd-èst d'Auriac, a pauca distància e la glèisa i es encara;
 enfin, Noumerens (nom francés) èra de la parròquia d'Auriac-sur-Vendinelle, segon los Archius departamentals, mès lo nom recent d'Auriac fa dobtar; i aviá pr'aquò una glèisa, consacrada a Nòstra Dòna e ara inscrita als Monuments istorics ; foguèt una comuna efemèra del canton, el tanben provisòri, de Sant Felitz entre 1790 e l'an III, annexada a Auriac en l'an IV (1795-1796); segon la mapa de Cassini, sembla parròquia; Noumerens es al sud d'Auriac e la glèisa, separada del lòc, es encara mai al sud.

Administracion

Demografia

Lòcs e monuments 

 Campanar carrat de la glèisa Senta Magdalena, abans lo donjon d'un castèl del sègle XI, restaurat en 2007;
 La glèisa Nòstra Dòna de Noumerens es inscrita als Monuments istorics .

Personalitats ligadas a la comuna

vx 69 escais d'artista de Vincent Villalon, cantaire del grope Punish Yourself anèt a l'escòla primariá dins la comuna.

Nòtas et referéncias

Véser tanben

Articles connèxes
 Comunas de la Nauta Garona

Ligams extèrnes
 La comuna sul site Insee 

Comuna de la Nauta Garona
Comuna de Lauragués